El concepte d'emprenedoria és ampli i cal distingir diverses tipologies.
La Generalitat de Catalunya, mitjançant el Programa Catalunya Emprèn, distingeix els sis tipus següents: Emprenedoria de petites empreses, que inclou diversos conceptes de política pública (autoocupació, suport al nou petit comerç o emprenedoria rural, entre altres); Emprenedoria d'empreses emergents (startups); Emprenedoria basada en la ciència; Emprenedoria corporativa; Emprenedoria social; i Emprenedoria d'indústries culturals i creatives.
Des de l'òptica pública cal equilibrar un ventall d'actuacions per estimular cadascuna de les emprenedories, ja que totes fan aportacions positives a la societat i a l'economia.
S'ha de dir, també, que determinades tendències simplifiquen i distingeixen només dos tipus d'emprenedoria: la de les petites i mitjanes empreses, i la d'empreses basades en la innovació i la tecnologia, que aporten disrupció i estan orientades al creixement.
La identificació dels diferents tipus d'emprenedoria és necessària a l'hora de promoure la iniciativa emprenedora.
Sovint les actuacions volen agrupar els dos tipus d'emprenedoria abans esmentats, malgrat que les seves necessitats són substancialment diferents en tots els aspectes: des dels programes de formació, passant pels esquemes d'incentius fiscals i arribant a les estructures de suport com les acceleradores i les activitats de tutoria.
Avui està clar que els programes de suport per als emprenedors d'un tipus o altre han de ser diferents.
De fet, inclús les mètriques de mesura de l'activitat i resultat de les estructures de suport han de ser diferents i han de ser considerades en terminis de temps diferents.
Per exemple, els programes de suport a petites i mitjanes empreses tenen un focus local i, si s'executen bé, poden proporcionar un retorn a curt termini.
Però és poc probable que aquestes mateixes actuacions tinguin un impacte rellevant en la creació d'ocupació a gran escala.
En canvi, una estructura de suport a empreses basades en la innovació ha de tenir estratègies de creixement econòmic a llarg termini i, a més, en aquest cas es requereixen altres actors a part dels emprenedors, com ara grans corporacions, universitats o capital risc.
L'emprenedoria orientada al creixement és més complicada, però ofereix molt més potencial a llarg termini.
En l'actualitat l'emprenedoria s'ha globalitzat i democratitzat, i existeix una cursa mundial per tenir l'ecosistema emprenedor més potent.
Quan es parla d'ecosistemes emprenedors la referència mundial és Silicon Valley, però s'han anat configurant molts altres entorns emprenedors, sempre al voltant de grans ciutats que tenen influència en un ampli territori.
Barcelona i Catalunya han sabut configurar un pol d'emprenedoria, una concentració d'empreses tecnològiques emergents (startups) molt rellevant a escala mundial.
Per continuar mantenint aquesta posició i la seva evolució cal que el sistema generi moltes més empreses, i la proposta del Govern s'orienta a aquest objectiu: estimular una emprenedoria d'empreses que des del primer moment volen créixer basant-se en la innovació i la tecnologia.
Aquest és un tipus d'empresa que, malgrat els majors riscos en el seu desenvolupament, finalment contribueix de forma notable al desenvolupament econòmic de les regions i els països.
Aquesta Ordre vol promoure el tipus d'empresa esmentat a tot el territori català i, atès que és complicat fer-ho des del volum -perquè no hi ha grans concentracions d'emprenedors potencials- es proposa un enfocament basat en una alta especialització.
Estendre la percepció de la transcendència que tenen les empreses basades en la innovació i la tecnologia, i de la necessitat d'impulsar actuacions públiques per incentivar la seva aparició i creixement.
Fomentar l'aparició d'aquest tipus d'empreses.
Promoure unes especialitzacions institucionals i territorials basades en oportunitats avui poc identificades i desenvolupades.
Estendre a tot Catalunya l'efecte del concentrador tecnològic (hub) de referència global que suposa Barcelona com a concentració d'empreses basades en la innovació i la tecnologia.
Fer una Catalunya més competitiva en aquesta carrera global per l'emprenedoria i la tecnologia.
En altres paraules, aquesta Ordre vol ajudar a construir programes d'emprenedoria basats en la innovació i la tecnologia i, per tant, orientats al creixement d'empreses que:
a) Focalitzin el seu desenvolupament en uns àmbits molt concrets, molt especialitzats.
Quan es parla d'especialització sovint es pensa en casos sectorials verticals, com per exemple el turisme, l'agricultura, l'alimentació, la química, el tèxtil; o en determinats conceptes econòmics i socials, com l'oli, el vi, la sal, la fusta, etc. Però aquestes especialitzacions verticals no representen un focus prou detallat en el marc d'aquesta Ordre.
Una sola d'aquestes especialitzacions verticals pot originar una enorme quantitat de propostes i aquest gran volum potencial de propostes emprenedores dificulta que les entitats puguin concretar els programes de suport corresponents: trobar experts, professors i tutors especialitzats, diferenciar-se, proporcionar plataformes de suport a les empreses que es creen, etc. Per tant, es busquen àmbits molt més concrets.
b) Utilitzin una palanca, una plataforma d'impuls de les propostes emprenedores.
Un exemple clar -però complicat d'assolir- són els diners.
Un programa especialitzat capaç d'aportar una inversió substancial a cada empresa que crea seria un programa molt diferencial, però hi ha altres aportacions que poden ser més rellevants per als emprenedors, com ara una plataforma de proves dels productes i els serveis que els emprenedors proposen, o xarxes de suport a la comercialització o a la internacionalització, entre moltes altres opcions.
De forma resumida es podria dir que el que es pretén és generar programes d'emprenedoria amb les característiques següents:
Amb un focus temàtic alt, molt especialitzat i diferenciat.
Que suposin l'aplicació d'innovació, tecnologia o nous models de negocis a aquells àmbits especialitzats.
Basats en algun element que suposi una palanca o un trampolí per als projectes emprenedors.
Que el territori no sigui el destinatari de les empreses que s'ajuden a crear, sinó el lloc inicial que suggereix les necessitats i les oportunitats i proporciona la plataforma on les noves empreses proven els seus productes en un entorn real.
Que orientin les empreses vers mercats globals i, després de testar i vendre els seus productes al territori, puguin créixer i buscar altres entorns similars en l'àmbit internacional.
Que el programa de formació tracti temes com les necessitats i les oportunitats en l'àmbit concret, les possibles solucions, i el mercat internacional.
La tutoria l'han de realitzar persones especialitzades i amb experiència empresarial.
Vist que entre els objectius prioritaris de la Secretaria d'Empresa i Competitivitat cal destacar l'impuls i la promoció d'iniciatives en l'àmbit de l'empresa que siguin d'interès per a la competitivitat de l'economia catalana;
Vist que el Programa operatiu del Fons Social Europeu 2014-2020 de Catalunya destaca que cal promoure el treball per compte propi, l'esperit empresarial i la creació d'empreses, incloses les pimes i les microempreses innovadores;
Vist el Pla de Govern per a la XI Legislatura, amb l'objectiu d'impulsar la petita i mitjana empresa i l'emprenedoria;
Vist el Pla d'acció sobre emprenedoria 2020, amb l'objectiu de rellançar l'esperit emprenedor a Europa;
Vist el programa Catalunya Emprèn 2017-2020, que parteix de la necessitat d'aconseguir nous objectius en matèria d'emprenedoria que facin de Catalunya un país amb millor feina i de disposar d'una economia al servei de les persones, tal com preveu l'Eix 2 del Pla de Govern de la XI Legislatura;
Vist que el Programa Catalunya Emprèn pretén fomentar l'esperit emprenedor i promoure la cultura d'empresa a Catalunya, activar totes les capacitats del país per crear noves empreses i consolidar una xarxa publicoprivada de col·laboració de tots els agents del país compromesos en la creació d'empreses;
Vist, així mateix, que el Programa Catalunya Emprèn vol optimitzar i valorar la xarxa Emprèn per aconseguir un augment en la creació d'empreses basades en el coneixement al llarg de tot el territori català, i consolidar programes d'emprenedoria més especialitzada;
Atesa la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014);
Ateses la Llei orgànica 3/2007, de 22 de març, per a la igualtat efectiva de dones i homes (BOE núm. 71, de 23.3.2007); i la Llei 17/2015, de 21 de juliol, d'igualtat efectiva de dones i homes (DOGC núm. 6919, de 23.7.2015);
Atesa la Llei 13/2014, de 30 d'octubre, d'accessibilitat (DOGC núm. 6742, de 4.11.2014);
Atès el Reglament (UE) núm. 1304/2013, del Parlament Europeu i del Consell de 17 de desembre de 2013 (DOUE núm. 347, de 20.12.2013), relatiu al Fons Social Europeu i pel qual es deroga el Reglament (CE) 1081/2006 del Consell;
Atès el Reglament (UE) núm. 1303/2013, del Parlament Europeu i del Consell, de 17 de desembre de 2013 (DOUE núm. 347, de 20.12.2013), pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell);
Atès el Reglament delegat (UE) núm. 480/2014, de la Comissió Europea, de 3 de març de 2014 (DOUE núm. 138, de 13.5.2014), que complementa el Reglament (UE) 1303/2013 (DOUE núm. 347, de 20.12.2013);
Atès el Reglament d'execució (UE) núm. 821/2014, de la Comissió Europea, de 28 de juliol de 2014 (DOUE núm. 223, de 29.7.2014), pel qual s'estableixen disposicions d'aplicació del Reglament (UE) núm. 1303/2013 (DOUE núm. 347, de 20.12.2013), respecte a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per a l'enregistrament i l'emmagatzematge de dades;
Atès el Programa operatiu del Fons Social Europeu (FSE) 2014-20120 de Catalunya, núm. CCI2014ES05SFOP007, aprovat per Decisió d'execució de la CE de 17 de desembre de 2015 (DOUE núm. 333, de 19.12.2015);
Atesa l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020 (BOE núm. 307, de 21.12.2016);
Atès l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre (DOGC núm. 7152, de 30.6.2016);
Vist que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791, de 31.12.2002), i els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003) i del Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.7.2006);
Aprovar les bases reguladores per a la concessió de subvencions públiques destinades al finançament del Programa per promoure l'emprenedoria territorial especialitzada (Programa primer de preacceleració) emmarcat dins el programa Catalunya Emprèn, que s'adjunten com a annex 1 d'aquesta Ordre.
-1 Aquesta Ordre s'entendarà automàticament modificada per la normativa comunitària, estatal o autonòmica que amb posterioritat a la seva entrada en vigor es pugui promulgar.
Les referències a la normativa de concreta aplicació s'entendran fetes, per remissió, a la normativa que les pugui substituir en el futur.
-2 S'autoritza la persona titular de la Secretaria d'Empresa i Competitivitat a dictar la resolució de convocatòria i les disposicions que consideri oportunes per al desenvolupament d'aquesta Ordre.
-3 L'òrgan instructor de la convocatòria, i d'acord amb els objectius, durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre.
Es deroguen l'annex 1 i l'annex 3 de l'Ordre EMC/181/2016, de 29 de juny, per la qual s'aproven les bases reguladores per a la concessió de subvencions públiques destinades al finançament del Programa integral de foment de l'emprenedoria emmarcat en el programa Catalunya Emprèn, i es fa pública la convocatòria per a l'any 2016 (DOGC núm. 7157, de 7.7.2016), modificada per l'Ordre EMC/74/2017, de 4 de maig, de modificació de l'Ordre EMC/181/2016, per la qual s'aproven les bases reguladores per a la concessió de subvencions públiques destinades al finançament del Programa integral de foment de l'emprenedoria emmarcat en el programa Catalunya Emprèn, i es fa pública la convocatòria per a l'any 2016 (DOGC núm. 7157, de 7.7.2016) (ref. BDNS 311532) (DOGC núm. 7365, de 9.5.2017).
Els expedients de subvencions que s'hagin atorgat d'acord amb l'Ordre EMC/181/2016, de 29 de juny (DOGC núm. 7157, de 7.7.2016), modificada per l'Ordre EMC/74/2017, de 4 de maig (DOGC núm. 7365, de 9.5.2017), i d'acord amb la disposició que deroga aquesta Ordre, es continuaran regint per les bases reguladores a l'empara de les quals es van atorgar.
Barcelona, 18 de setembre de 2017
1.1 L'objecte d'aquestes bases és regular les condicions i el procediment que han de regir la concessió de subvencions del Programa per promoure l'emprenedoria territorial especialitzada (Programa primer de preacceleració) emmarcat en el programa Catalunya Emprèn.
1.2 Els objectius específics d'aquest Programa són:
a) Estendre la percepció de la transcendència que tenen les empreses basades en la innovació i la tecnologia, i la necessitat de promoure actuacions públiques per impulsar la seva aparició i creixement.
b) Fomentar l'aparició d'aquest tipus d'empreses.
c) Promoure unes especialitzacions institucionals i territorials basades en fortaleses i oportunitats avui poc identificades i desenvolupades.
d) Estendre a tot Catalunya l'efecte del concentrador tecnològic (hub) de referència global que suposa Barcelona, com a concentració d'empreses basades en la innovació i la tecnologia.
e) Aconseguir una Catalunya més competitiva en la carrera global per l'emprenedoria i la tecnologia.
1.2 Aquesta Ordre vol ajudar a construir programes d'emprenedoria, d'empreses basades en la innovació i la tecnologia i, per tant, orientades al creixement que:
a) Que focalitzin el seu producte en uns àmbits molt concrets, molt especialitzats.
Inicialment, quan es parla d'especialització, sovint es pensa en casos sectorials (verticals) com per exemple el turisme, l'agricultura, l'alimentació, la química, el tèxtil, o en determinats conceptes econòmics i socials (com l'oli, el vi, la sal, la fusta, etc.).
Però aquests casos verticals no representen encara un focus prou detallat en el marc d'aquesta Ordre.
Un sol d'aquests verticals pot originar una enorme quantitat de propostes.
Aquest gran volum potencial de propostes emprenedores dificulta que les entitats puguin concretar els programes de suport corresponents (trobar experts, professors i tutors especialitzats, diferenciar-se, proporcionar plataformes de suport a les empreses que es creen, etc.).
Per tant, es busquen àmbits encara més concrets.
b) Que utilitzin una palanca, una plataforma d'impuls de les propostes emprenedores.
Un exemple clar -però complicat d'assolir- és els diners.
Un programa especialitzat capaç d'aportar una inversió substancial a cada empresa que crea seria un programa molt diferencial, però hi ha altres aportacions que poden ser més rellevants per als emprenedors com per exemple una plataforma de proves dels productes i serveis que els emprenedors proposen, o xarxes de suport a la comercialització o a la internacionalització, entre moltes altres opcions.
1.3 Es pretén generar programes d'emprenedoria amb les característiques següents:
a) Basats en formació i tutoria.
b) Amb un alt focus temàtic, molt especialitzat i diferenciat.
c) L'aplicació d'innovació, tecnologia o nous models de negocis a l'àmbit especialitzat esmentat.
d) Basats en algun element que suposi una palanca, un trampolí, per als projectes emprenedors.
e) El territori no és el destinatari de les empreses que s'ajuden a crear, sinó el lloc inicial que suggereix les necessitats i les oportunitats i que proporciona la plataforma en la qual les noves empreses proven els seus productes en un entorn real.
f) Les empreses s'orienten a mercats globals i, després de testejar i vendre els seus productes al territori, han de poder créixer buscant altres entorns similars a escala internacional.
g) El programa de formació ha de tractar temes com ara les necessitats i les oportunitats en aquell àmbit concret, possibles solucions, i mercat internacional.
h) Les tutories les han de realitzar persones especialitzades i amb experiència empresarial.
1.4 Les entitats beneficiàries de les subvencions que estableixen aquestes bases constituiran la Xarxa Emprèn sota la tutela de la Secretaria d'Empresa i Competitivitat.
Entitats beneficiàries i persones destinatàries
2.1 Podran ser entitats beneficiàries d'aquestes subvencions:
Els ajuntaments i els ens vinculats o dependents, els consells comarcals, els consorcis locals, les diputacions, els ens de gestió locals, les entitats metropolitanes, les entitats municipals descentralitzades, les mancomunitats i les societats públiques locals de Catalunya.
Les entitats sense ànim de lucre.
Les universitats o les entitats que en depenguin.
Les escoles de negoci, els col·legis professionals i els gremis.
2.2 També podran ser beneficiàries les agrupacions sense personalitat jurídica que es constitueixen per les entitats indicades a la base 2.1 anterior, juntament amb una o diverses entitats o empreses que desenvolupi/n una activitat necessària per a la realització del projecte, que estigui/n especialitzada/es en algun dels serveis vinculats a les accions del projecte, i que participaran exclusivament en l'àmbit de les accions que duguin a terme.
Aquest fet s'haurà de fer constar expressament a la sol·licitud, tant en el document del pla de treball com en el document d'agrupació d'entitats, en la qual també s'hauran d'indicar els compromisos d'execució que assumeix cadascun dels membres de l'agrupació, així com l'import de la subvenció a sol·licitar per cadascun d'ells, que tindran la condició de beneficiari.
S'haurà de nomenar un representant o apoderat únic de l'agrupació, amb poder suficient per complir amb les obligacions que com a beneficiari corresponen a l'agrupació.
Aquesta representació només podrà recaure en alguna de les entitats que preveu la base 2.1 de l'annex 1 d'aquesta Ordre.
Si es presenta una agrupació d'entitats, totes les entitats tindran la condició de beneficiàries i estaran subjectes als drets i els deures com a tals, i només una d'elles percebrà la subvenció.
L'entitat preceptora exercirà el paper de representant de l'agrupació durant tota la tramitació del procediment, i serà la que rebrà els pagaments i distribuirà a la resta d'entitats la part corresponent, alhora que coordinarà les diverses intervencions de les diferents entitats agrupades.
Les entitats agrupades han de complir, cadascuna d'elles de manera individual, totes les obligacions i els requisits que preveu aquesta Ordre per a les entitats beneficiàries.
L'agrupació no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791, de 31.12.2002), i l'article 65 de la Llei 38/2003, de 17 de novembre, general de subvencions (BOE núm. 276, de 18.11.2003).
2.3 Les persones destinatàries últimes de la subvenció seran les persones en situació d'atur i també les persones ocupades.
Política d'emprenedoria de les entitats beneficiàries
El programa que es vol estimular amb aquesta ordre no pretén, no ha de, ser l'únic programa d'emprenedoria que assumeix la institució que el promou.
L'emprenedoria és un apartat més dels que formen la política de desenvolupament econòmic d'una institució local o territorial, existeixen altres moltes facetes de la promoció econòmica com ara l'atracció d'empreses, el suport al comerç, les borses de treball, la formació per a personal aturat, etc. A més, dins l'apartat mateix de l'emprenedoria, les institucions haurien de tenir un ventall de programes, com per exemple aquells orientats a sensibilitzar i fomentar l'esperit emprenedor, els programes de formació genèrica en emprenedoria, la promoció de l'autoocupació, els programes d'emprenedoria rural, programes d'emprenedoria corporativa, etc.
El programa que es vol estimular amb aquesta Ordre ha de ser una eina més de la política d'emprenedoria de la institució perceptora, totalment complementària a les seves altres actuacions.
En aquest cas, una eina orientada a promoure empreses emergents disruptives i centrades en un àmbit molt específic, especialitzat i diferenciat.
Requisits per obtenir la condició de beneficiari/ària
4.1 Les entitats sol·licitants han de complir els requisits següents:
a) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social (BOE núm. 289, de 3.12.2013); el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat (BOE núm. 94, de 20.4.2005); i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 6885, de 4.6.2015).
Aquest requisit només és aplicable en el cas d'empreses amb una plantilla igual o superior a cinquanta persones.
b) Complir les obligacions tributàries davant l'Estat i la Generalitat i les obligacions davant la Seguretat Social.
Aquest compliment s'haurà de mantenir al llarg de tot el procediment: en el moment de presentació de la sol·licitud, prèviament a la resolució d'atorgament, i abans de rebre qualsevol pagament.
c) No trobar-se en cap de les circumstàncies que impedeixen adquirir la condició de beneficiari que preveu l'article 13 de la Llei 38/2003, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista (DOGC núm. 5123, de 2.5.2008).
Aquest requisit només és aplicable en el cas d'empreses amb una plantilla igual o superior a vint-i-cinc persones.
e) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost (BOE núm. 189, de 8.8.2000), o, si han estat sancionades, hagin aplicat les mesures correctores previstes i abonat les quantitats requerides per aquest concepte.
g) No haver estat condemnades en sentència ferma, ni la persona jurídica sol·licitant ni les persones físiques adscrites a l'execució de l'activitat subvencionada, per algun delicte contra la llibertat i la indemnitat sexual, així com per tràfic d'éssers humans amb la finalitat d'explotació sexual, incloent-hi la pornografia, de conformitat amb la Llei orgànica 1/1996, de 15 de gener, de protecció jurídica del menor (BOE núm. 15, de 17.1.1996), en la redacció que dona la Llei 26/2015, de 28 de juliol, de modificació del sistema de protecció a la infància i a l'adolescència (BOE núm. 180, de 29.7.2015).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals (BOE núm. 269, de 10.11.1995); amb el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997); així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
i) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix la Llei 17/2015, de 21 de juliol d'igualtat efectiva entre homes i dones (DOGC núm. 69, de 23.7.2015).
j) Complir amb la normativa vigent en matèria de desenvolupament sostenible.
k) En el cas de les fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques (DOGC núm. 5123, de 2.5.2008), i a la Llei 5/2011, del 19 de juliol, de modificació de l'anterior (DOGC núm. 5925, de 21.7.2011).
l) En el cas de les fundacions, haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per l'esmentada Llei 4/2008, de 24 d'abril.
m) En el cas de les associacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya (DOGC núm. 5123, de 2.5.2008), relatiu a les persones jurídiques.
n) En el cas d'entitats sense ànim de lucre, estar inscrites al registre corresponent.
o) Les entitats hauran de disposar, com a mínim, d'un local que tingui un despatx per a l'atenció individual, una sala de reunions i els serveis annexos necessaris per a les activitats que sol·licitin dur a terme.
p) Totes les entitats beneficiàries i agrupades hauran de disposar d'establiment a Catalunya, i el seu àmbit d'actuació ha de ser, com a mínim, dins el territori català.
q) En el supòsit d'agrupació d'entitats, totes les entitats agrupades hauran de complir, cadascuna d'elles de manera individual, amb els requisits que estableix aquesta base.
r) Les entitats hauran de tenir un mínim de tres anys d'expertesa en programes d'emprenedoria, tecnologia, innovació, nous models de negoci i/o en programes similars, amb serveis estables, continuats, estructurats i professionals.
s) El personal tècnic destinat al desenvolupament del projecte ha de tenir formació i experiència en relació amb el pla de treball a desenvolupar.
t) Disposar de signatura electrònica per part tots els representants legals de totes les entitats incloses a la sol·licitud per tal de poder fer tots els tràmits de manera digital.
u) Complir qualsevol altra obligació legal o reglamentària que els pugui afectar.
4.2 El compliment d'aquests requisits s'acreditarà d'acord amb el que estableix la base 10 de l'annex 1 d'aquesta Ordre.
5.1 La quantia màxima de cada subvenció serà el 80% del cost de l'activitat que es consideri subvencionable i fins a un import màxim de 104.000,00 euros.
5.2 La despesa mínima, realitzada i justificada, de l'activitat objecte de la subvenció exigible per poder considerar complert l'objecte i la finalitat de la subvenció és del 40% del cost elegible aprovat, és a dir, del cost de l'activitat que es considera subvencionable.
L'incompliment d'aquesta despesa mínima comporta la revocació total de la subvenció atorgada.
Si es compleix la despesa mínima però el cost final efectiu de l'activitat és inferior al cost elegible inicialment aprovat, s'ha de reduir, en la mateixa proporció, la quantia de la subvenció.
5.3 Els criteris que es tindran en compte per determinar la quantia de les subvencions són el cost del projecte, els altres ajuts rebuts, la intensitat i el llindar que determinin els reglaments d'ajuts d'Estat, quan siguin aplicables, la puntuació obtinguda pels criteris de valoració, i les disponibilitats pressupostàries.
En cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per l'entitat beneficiària.
5.4 L'atorgament d'aquestes subvencions està supeditat a la possibilitat de reducció parcial o total de la subvenció, abans que no es dicti la resolució de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
6.1 Els programes que es presentin a aquest procediment de subvencions han de tenir l'estructura següent:
Una gran focalització i especialització, que hauran de manifestar en la seva sol·licitud.
Aquesta focalització ha d'anar acompanyada d'una o més "palanques" que l'entitat perceptora posa a disposició dels alumnes emprenedors per tal de facilitar el desenvolupament de les seves empreses.
El programa inclourà una part formativa i una part de tutoria.
a) Formació en tecnologia i innovació, en la qual els emprenedors potencials es veuen immersos en un conjunt de ponències i presentacions per part de persones expertes.
En concret, aquesta part formativa ha de tenir tres blocs:
En el primer, persones altament expertes en l'àmbit de focalització i especialització del programa presenten als emprenedors potencials entre 10 i 20 oportunitats i/o necessitats que aquell àmbit té.
En el segon, persones expertes presenten plataformes i tecnologies genèriques que poden constituir una base sobre la qual sustentar projectes emprenedors per donar resposta a les oportunitats i les necessitats identificades en el mòdul anterior.
En el tercer, persones expertes presenten el mercat mundial d'aquell àmbit.
b) Formació en gestió empresarial que dissenyaran i impartiran experts en creació d'empreses, gestió empresarial i nous models de negoci.
La darrera part d'aquests programes és una tutoria dirigida a fer avançar els projectes emprenedors que acabin sorgint després del programa de formació.
6.2 Seguiment i assistència tècnica a les entitats.
En el desenvolupament d'aquest programa el Departament d'Empresa i Coneixement establirà una assistència tècnica i un seguiment dels programes, mitjançant una entitat externa experta en programes d'incubació i acceleració, que ajudi en el procés d'implementació i seguiment qualitatiu dels programes finançats.
6.3 Creació d'una xarxa d'entitats que treballen en aquesta emprenedoria especialitzada.
Les entitats hauran d'estar disposades a participar activament a la xarxa que es constituirà (sense personalitat jurídica) amb la finalitat de fer el seguiment dels projectes, per compartir experiències i problemàtiques amb les altres entitats beneficiàries de la convocatòria, i per rebre formació i assessorament.
Aquesta xarxa es reunirà quatre vegades l'any, i participarà en les reunions que l'entitat externa que detalla l'apartat 6.2 anterior organitzi amb aquesta finalitat.
6.4 Un espai web per cada programa.
Cada entitat haurà de crear un espai específic del programa a la seva pàgina web.
El contingut d'aquest espai web serà, com a mínim, en català i en anglès, i inclourà la informació següent:
Llista de professionals que participen en el programa formatiu, amb un breu resum del seu currículum.
Llista dels tutors, també amb un resum del seu perfil.
L'estructura de suport ("palanca") que el programa posa a disposició dels emprenedors.
Exemples de projectes sorgits del programa.
El Departament d'Empresa i Coneixement, per la seva banda, concentrarà en el seu espai web ( http://empresa.gencat.cat i http://catempren.gencat.cat ) el conjunt de programes d'emprenedoria territorial especialitzada, també en els idiomes abans esmentats, i hi enllaçarà tots els programes actius.
7.1 Accions de preparació, seguiment, difusió i coordinació del projecte.
Són les accions que garanteixen el desenvolupament correcte del programa i de les activitats incloses, així com la seva coherència amb les oportunitats i/o les necessitats detectades al territori.
Les accions de preparació responen a la captació proactiva de les persones que participaran en el programa i a la concreció i el desenvolupament de les oportunitats i/o les necessitats detectades pel que fa al disseny de les metodologies i el contingut del programa.
Les accions de difusió responen a les activitats pròpies d'informació de les característiques del programa mitjançant la pàgina web de l'entitat beneficiària (objectiu, temari del programa formatiu, llista de professionals, tutors, etc.).
Les entitats faran el seguiment de les persones destinatàries amb l'objectiu de garantir al màxim l'aprofitament del programa de formació i les tutories, i d'aquesta manera afavorir la creació d'empreses, i per aquest motiu hauran de dissenyar mecanismes de control i avaluació.
A més, les entitats hauran d'establir els seus propis mecanismes de seguiment (mitjançant els indicadors necessaris) per avaluar el desenvolupament del programa, i un calendari d'accions de coordinació que els hi permetin complir amb els requisits tècnics i de qualitat de la convocatòria.
Aquesta acció consisteix a articular i desenvolupar un pla de formació especialitzat i enfocat a les oportunitats i/o les necessitats detectades que permeti formar les persones emprenedores seleccionades per crear empreses amb alt potencial de creixement.
Mitjançant el pla formatiu els emprenedors potencials es veuen immersos en un conjunt de ponències i presentacions per part de persones expertes.
El pla de formació ha d'incloure:
a) Formació en tecnologia, innovació, nous models de negoci en l'àmbit de focalització i especialització (70% del pla de formació).
En concret, aquesta part formativa ha d'incloure els tres blocs que especifica la base 6.1.a) anterior: al primer bloc es presenten entre 10 i 20 oportunitats i/o necessitats d'un àmbit concret; al segon bloc es presenten plataformes i tecnologies genèriques que poden constituir una base sobre la qual sustentar projectes emprenedors per donar resposta a les oportunitats i les necessitats identificades en el mòdul anterior; i al tercer bloc es presenta el mercat mundial d'aquell àmbit.
Atesa la gran especificitat i focalització del programa, s'ha d'entendre que serà molt complicat trobar una sola entitat (universitat, centre tecnològic, centre d'innovació, acceleradora...) que pugui dur a terme tota la formació.
El contingut l'hauran d'impartir persones (més que entitats) amb expertesa en tecnologia, innovació o nous models de negoci de l'àmbit de focalització del programa.
b) Formació en gestió empresarial (30% del pla de formació).
L'objectiu d'aquesta formació és proporcionar o suggerir les oportunitats que les persones emprenedores poden desenvolupar.
Caldrà doncs que posi l'accent en la innovació, la tecnologia i/o els nous models de negoci, però sobretot en la seva aplicació.
Aquest contingut el dissenyaran i l'impartiran experts en creació d'empreses, gestió empresarial i nous models de negoci; la formació la podran impartir les entitats beneficiàries -si tenen la capacitat i l'experiència- o bé mitjançant experts externs.
La tutoria va dirigida a fer avançar els projectes emprenedors que acabin sorgint després del programa de formació.
Cada projecte emprenedor (d'una o més persones emprenedores) disposarà d'una borsa d'hores de tutoria, a determinar per part de l'entitat, en aspectes propis de la creació d'empresa, aspectes estratègics del sector i de la tecnologia i/o d'innovació a aplicar, com per exemple l'anàlisi del mercat, de les competències i les aliances clau, dels nínxols de mercat específics, etc.
La tutoria la podran impartir les entitats beneficiàries -si tenen la capacitat i l'experiència- o bé mitjançant experts externs.
L'entitat o l'agrupació d'entitats beneficiàries establirà el nombre d'hores de participació per a cada persona destinatària, que inclourà les hores de formació i de tutoria per a cadascun dels projectes emprenedors (d'una o més persones) que es creïn.
Aquest nombre d'hores conformarà l'itinerari complet de les persones destinatàries del projecte.
El projecte s'entén com un itinerari on s'han d'identificar clarament les fases consecutives següents:
Inclou les accions de difusió, captació i preparació prèvies al desenvolupament del projecte.
Inclou la docència del pla formatiu, ponències i presentacions per part de persones expertes.
El pla formatiu finalitza amb la creació d'equips emprenedors orientats a la creació d'empreses.
Inclou les accions d'acompanyament als projectes emprenedors per part de tutors/es experts/es.
Transversalment a les tres fases es desenvoluparan les accions de difusió, seguiment, coordinació i control amb l'objectiu de garantir la coherència i la qualitat de l'itinerari amb la fortalesa territorial objecte del programa.
Les persones destinatàries dels projectes accedeixen a un itinerari format pel nombre d'hores de formació i de tutoria aprovat.
Per assolir els objectius s'ha d'haver participat, com a mínim, al 70% de les hores de l'itinerari aprovat, i haver participat tant en accions de formació com en accions de tutoria.
Un cop finalitzada la fase de tutoria cada equip hauria d'haver creat la seva empresa o hauria d'estar en disposició de fer-ho.
Si escau, en aquest moment, les entitats beneficiàries, en el marc de les seves activitats habituals, continuaran donant suport a les empreses creades i en el futur les podran canalitzar, si s'escau, cap a programes d'acceleració i creixement.
9.1 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat pagades efectivament per l'entitat beneficiària abans de la presentació de la justificació econòmica.
9.1.1 Preparació, seguiment, difusió i coordinació del projecte.
Les retribucions salarials del personal tècnic, funcionari o laboral, que participi en les accions.
El cost anual màxim subvencionable per cada tècnic és de 38.565,92 euros (es calcularà la part proporcional als mesos que treballi).
Despeses vinculades a la creació de l'espai web del programa (disseny i contingut).
Les retribucions del personal docent propi imputat a l'acció de formació.
En el cas de les entitats beneficiàries que estableix la base 2.1 de l'annex 1 d'aquesta Ordre, el cost anual màxim subvencionable per cada tècnic és de 38.565,92 euros (es calcularà la part proporcional als mesos que treballi).
Contractació de serveis externs de personal (docents externs autònoms): la factura corresponent pels serveis formatius prestats on s'acrediti la docència impartida, les hores i el calendari.
Materials, mitjans didàctics i lloguer d'aules i/o equipaments.
Equip d'administració: personal de suport administratiu.
Les retribucions del personal tutor propi imputat a l'acció de tutories.
En el cas de les entitats beneficiàries que estableix la base 2.1 de l'annex 1 de l'Ordre, el cost anual màxim subvencionable per cada tècnic és de 38.565,92 euros (es calcularà la part proporcional als mesos que treballi).
Contractació de serveis externs de personal (personal extern tutor).
S'inclouen les retribucions del personal tutor extern, autònoms, la factura corresponent pels serveis de tutories prestats on s'acrediti la tutoria realitzada, les hores i el calendari.
9.2 Les despeses relacionades amb el pla de formació (directes i indirectes) hauran de suposar obligatòriament un mínim del 50% del cost de l'activitat que es consideri subvencionable.
9.3 Als efectes d'aquesta Ordre es consideraran despeses no subvencionables les següents:
Interessos, recàrrecs i sancions administratives i penals.
Despeses de procediments legals i judicials.
Impostos indirectes quan siguin susceptibles de recuperació o compensació, i els impostos personals sobre la renda.
Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Despeses de transaccions financeres.
Comissions i pèrdues de canvi i altres despeses purament financeres, com ara comissions per manteniment de comptes o transferències.
Despeses salarials i de Seguretat Social de la persona treballadora durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona que el substitueixi, però no les de la persona treballadora de baixa.
Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport, les despeses de locomoció; les indemnitzacions per mort i els trasllats corresponents; les indemnitzacions per suspensions, acomiadaments, cessaments o finalitzacions de contracte; les percepcions per matrimoni.
Els complements o plusos salarials (antiguitat, coneixements especials, complements de lloc de treball, complements en funció del resultat de l'empresa, complements de quantitat i qualitat) no seran subvencionables, excepte si els fixa el conveni col·lectiu o el contracte de la persona treballadora.
9.4 El termini d'execució de les actuacions subvencionables s'establirà en la convocatòria corresponent.
9.5 Seran elegibles per mitjà del Programa operatiu 2014-2020, núm. CCI2014ES05SFOP007 del Fons Social Europeu, en el marc de l'objectiu Inversió en creixement i ocupació, les actuacions que es realitzen entre l'1 de gener de 2014 i el 31 de desembre de 2020.
10.1 Les sol·licituds s'han de presentar segons el model normalitzat que estarà a disposició de les entitats interessades al Canal Empresa ( http://canalempresa.gencat.cat ) en el cas d'entitats privades, i a l'extranet de les administracions públiques catalanes, plataforma EACAT ( http://www.eacat.cat ), en el cas d'ens públics.
El termini de presentació de sol·licituds el determinarà la resolució de convocatòria corresponent de concessió de subvencions per al finançament d'aquest Programa.
10.2 Les entitats interessades presentaran les sol·licituds per mitjans telemàtics, acompanyades de la documentació que preveu la base 10.6 de l'annex 1 d'aquesta Ordre, per mitjà del Canal Empresa ( http://canalempresa.gencat.cat ) en el cas d'entitats privades, i a l'extranet de les administracions públiques catalanes, plataforma EACAT ( http://www.eacat.cat ), en el cas d'ens públics.
La identificació de la persona sol·licitant es farà per mitjà dels sistemes de signatura electrònica admesos per la Seu electrònica i que es poden consultar a https://seu.gencat.cat/ca/certificats-sistemes-signatura-electronica-seu.html.
En el supòsit d'interrupció per circumstàncies accidentals del funcionament de la seu electrònica, i sempre que sigui tècnicament possible, la persona usuària que hi accedeixi ha de visualitzar un missatge on es comuniqui aquesta circumstància, indicant-li els registres presencials on es pot presentar la documentació alternativament i informant dels efectes de la interrupció del funcionament en el còmput dels terminis.
A més, si escau per raó de la matèria, se li ha de proporcionar un accés directe a les subseus electròniques corresponents.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia que s'estableixi per a la realització del tràmit corresponent, aquest es podrà dur a terme durant els tres dies hàbils consecutius següents.
10.3 La sol·licitud inclourà, a la fitxa de l'entitat, la declaració responsable relativa al compliment dels requisits següents, segons model normalitzat que es pot consultar al catàleg de formularis i documents de la pàgina web del Departament d'Empresa i Coneixement
a) Requisits als quals fa referència la base 4 de l'annex 1 d'aquesta Ordre, si escau.
b) Existència o no d'altres subvencions o ajuts públics i/o privats, nacionals o internacionals, per al mateix concepte.
En cas afirmatiu caldrà indicar, al formulari de sol·licitud, el programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar de l'escriptura de constitució de la societat i de la inscripció dels seus estatuts al Registre mercantil o al registre que correspongui.
d) Disposar de facultats de representació de l'empresa, d'acord amb l'escriptura notarial corresponent inscrita al Registre mercantil o al registre corresponent, si escau.
e) Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable.
f) En cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, haurà d'indicar l'entitat que actuarà com a mitjà propi de l'entitat beneficiària, i que per tant tindrà recollit expressament en la norma que la crea o en els seus estatus que té la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic (BOE núm. 276, de 16.11.2011).
g) Disposar del certificat acreditatiu de l'acord de l'òrgan competent de la Corporació pel qual es decideix sol·licitar la subvenció.
h) Declaració responsable assegurant que l'entitat està exempta de l'IVA o declaració sobre l'import de l'IVA efectivament suportat, en cas que l'entitat beneficiària estigui subjecta a règim de prorrata general o especial.
10.4 La presentació de la declaració responsable faculta l'Administració per verificar en qualsevol moment la veracitat de les dades declarades.
La inexactitud, la falsedat o l'omissió de caràcter essencial de les declaracions responsables, a més de ser causa d'inadmissió, és també causa de revocació, si es coneixen amb posterioritat a la concessió, sens perjudici de les responsabilitats de qualsevol tipus en les quals hagi pogut incórrer.
10.5 La signatura de la sol·licitud comporta l'autorització al Departament d'Empresa i Coneixement o organisme corresponent per obtenir per interoperabilitat les dades disponibles al Catàleg de dades i documents electrònics.
En cas de no autoritzar-ho mitjançant el formulari de sol·licitud, s'hauran de presentar els documents acreditatius corresponents.
10.6 Amb les sol·licituds s'ha d'adjuntar la documentació que s'esmenta a continuació:
a) Pla de treball segons model normalitzat, que es pot consultar al catàleg de formularis i documents a la pàgina web del Departament d'Empresa i Coneixement
( http://empresa.gencat.cat/ca/treb_canals_interns/emo_formularis_documents/treb_impresos_departament/ ) que especifiqui:
Memòria descriptiva del pla de treball, incloent-hi les dates previstes d'inici i finalització i el lloc de realització del projecte.
Les accions que es preveuen realitzar durant tot el període, que vindrà determinat per la convocatòria corresponent.
Els resultats esperats (en el cas d'entitats agrupades ha d'incloure el detall individual de totes les entitats de l'agrupació i el global de tot el projecte).
El nombre total de persones destinatàries.
El personal tècnic i el seu percentatge de dedicació al projecte.
b) Fitxa de l'entitat segons el model normalitzat que es pot consultar al catàleg de formularis i documents a la pàgina web del Departament d'Empresa i Coneixement ( http://empresa.gencat.cat/ca/treb_canals_interns/emo_formularis_documents/treb_impresos_departament/ ), a omplir per cadascuna de les entitats de l'agrupació, tant la perceptora com les agrupades, signada pel/per la representant legal, que inclogui:
Les declaracions que preveu la base 10.3 de l'annex 1 d'aquesta Ordre.
c) En cas d'agrupació d'entitats, Document d'agrupació d'entitats segons el model normalitzat que es pot consultar al catàleg de formularis i documents a la pàgina web del Departament d'Empresa i Coneixement
d) Pressupost previst per a l'execució del pla de treball (en el cas d'entitats agrupades ha d'incloure el detall individual de totes les entitats de l'agrupació i el global de tot el projecte), segons el model normalitzat.
El pressupost ha d'incorporar totes les despeses i els ingressos previstos, la quantia de la subvenció que se sol·licita i el detall de les fonts de finançament.
e) Curriculum vitae (CV) del personal tècnic assignat a cadascuna de les activitats del programa on consti la formació i l'experiència en les tasques a desenvolupar en el pla de treball.
El currículum de cada persona tècnica s'ha de lliurar signat per la mateixa persona, bé amb certificat digital o bé signat manualment i escanejat.
En el cas del personal tècnic que s'ha presentat i ha estat acceptat en anteriors convocatòries d'aquest Programa, es pot substituir la presentació del CV per una declaració fent constar l'any i l'expedient de la seva presentació.
Excepcionalment es tindrà en compte la declaració, signada pel responsable corresponent, segons la qual la/les entitat/s es troben en procés de selecció/contractació, i el/la tècnic/a al qual seleccionin o contractin tindrà la formació i l'experiència en relació amb el pla de treball a desenvolupar, segons estableix la base 4.1.s) de l'annex 1 d'aquesta Ordre.
Les entitats hauran de presentar el currículum de la persona seleccionada juntament amb la documentació d'acceptació de la subvenció que estableix la base 11.8 de l'annex 1 d'aquesta Ordre.
10.7 Si la sol·licitud no reuneix els requisits que estableix aquesta base es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques (BOE núm. 236 de 2.10.2015).
Aquest requeriment de documentació es notificarà a l'entitat sol·licitant de forma individual.
La presentació de la documentació es farà als llocs i pels mitjans que especifica la base 10.2 de l'annex 1 d'aquesta Ordre.
10.8 Les entitats sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial.
10.9 S'admetrà que les entitats participin en més d'un projecte, sigui en qualitat d'entitat perceptora o agrupada.
S'admetrà que les entitats puguin presentar-se simultàniament amb altres dependents o vinculades sempre que ho facin de manera agrupada en el mateix projecte.
10.10 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
11.1 El procediment de concessió de les subvencions regulades en aquestes bases és el de concurrència competitiva.
11.2 L'òrgan competent per a la instrucció del procediment és el/la director/a de l'Àrea d'Emprenedoria i Formació, encarregada de la valoració de les sol·licituds presentades basant-se en l'aplicació dels criteris de valoració establerts.
11.3 L'òrgan instructor elaborarà un informe proposta de valoració inicial de les sol·licituds amb la puntuació obtinguda, i podrà demanar la col·laboració d'experts externs en la matèria per avaluar-ne les sol·licituds.
Els informes que emetin les persones consultades es tindran en compte a l'hora de valorar el projecte.
11.4 Les sol·licituds valorades les examinarà una Comissió tècnica d'avaluació que n'emetrà un informe on es concretarà el resultat definitiu de l'avaluació efectuada.
11.4.1 La Comissió tècnica d'avaluació pot establir una puntuació mínima necessària per a obtenir la subvenció.
11.4.2 L'import màxim subvencionable de cada sol·licitud serà el que estableix la base 5 de l'annex 1 d'aquesta Ordre.
Si la suma de la totalitat dels imports màxims subvencionables sol·licitats supera l'import màxim a concedir, la Comissió tècnica d'avaluació podrà procedir a l'ordenació de les sol·licituds en funció de la puntuació obtinguda, establir el percentatge a atorgar i repartir l'import total.
11.5 La Comissió tècnica d'avaluació encarregada d'elaborar l'informe que servirà de base a la proposta de resolució corresponent l'integraran els òrgans següents:
El/la director/a de l'Àrea d'Emprenedoria i Formació o persona que designi.
Els/les directors/es dels serveis territorials del Departament d'Empresa i Coneixement competents en temes d'emprenedoria o persona qui designin.
11.6 Un cop avaluades les sol·licituds l'òrgan instructor formularà la proposta de resolució provisional de concessió de les subvencions, d'acord, si escau, amb l'informe de l'òrgan encarregat de valorar les sol·licituds.
Aquesta proposta de resolució provisional es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
11.7 La proposta de resolució provisional ha d'incloure:
a) La llista de sol·licituds que es proposa estimar i la llista de sol·licituds que es proposa desestimar, amb indicació dels motius de la desestimació.
b) Les sol·licituds que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
En el supòsit que alguna de les entitats proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a l'entitat o entitats sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació.
c) El requeriment de la documentació que les entitats proposades com a beneficiàries han d'aportar d'acord amb la base 11.8 de l'annex 1 d'aquesta Ordre.
11.8 Les entitats proposades com a beneficiàries de les subvencions han de presentar el document d'acceptació de la subvenció, segons model normalitzat que es pot consultar al catàleg de formularis i documents a la pàgina web del Departament d'Empresa i Coneixement ( http://empresa.gencat.cat/ca/treb_canals_interns/emo_formularis_documents/treb_impresos_departament/ ), amb la declaració relativa a les retribucions dels seus òrgans de direcció o administració, a l'efecte de fer-les públiques al Portal de transparència, en cas que l'import a atorgar sigui superior a 10.000,00 euros, juntament amb la documentació següent:
Curriculum vitae signat del/de la tècnic/a seleccionat/ada, en cas que amb la sol·licitud de subvenció l'entitat hagués presentat una declaració assegurant que es trobava en procés de selecció/contractació.
Un full de domiciliació bancària degudament formalitzat, d'acord amb el model del Departament de la Vicepresidència i d'Economia i Hisenda disponible a l'adreça d'Internet http://economia.gencat.cat/web/.content/70_tresoreria_pagaments/arxius/trans_banc_area_sepa.pdf.
Aquest document s'ha d'aportar en el cas de canvi de dades o si és el primer cop que se sol·licita un ajut i/o una subvenció al Departament d'Empresa i Coneixement o a la Generalitat de Catalunya.
En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 28 de la Llei 39/2015, d'1 d'octubre, del procediment administratiu comú de les administracions públiques (BOE núm. 236 de 2.10.2015), la seva aportació es pot substituir per una declaració de la persona sol·licitant assegurant que no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'hagin produït modificacions en la documentació presentada o hagi prescrit el seu període de vigència, s'ha de presentar necessàriament la nova documentació.
El termini de presentació del document d'acceptació i la documentació que consta en aquesta base és de 10 dies hàbils a comptar des de l'endemà de la publicació de la proposta provisional de concessió.
Dins del mateix termini les persones sol·licitants poden presentar al·legacions, que es tindran en compte en el moment de resoldre.
Per mitjà del document d'acceptació les entitats proposades com a beneficiàries també poden desistir de la subvenció.
La documentació es presenta per mitjans telemàtics, per tant:
b) Les persones sol·licitants poden presentar còpies digitalitzades, d'acord amb el que estableixen les normes de procediment administratiu vigents en el moment de la convocatòria.
L'òrgan instructor ha de comprovar d'ofici les dades i el compliment dels requisits següents:
Les dades identificatives de la persona que signa.
Les dades relatives a la personalitat jurídica, a la capacitat d'obrar i al document d'identificació fiscal de l'entitat als registres corresponents.
En el cas de fundacions, que hagin complert el deure de presentació dels comptes anuals davant el protectorat.
En el cas de fundacions i associacions, que hagin adaptat els seus estatuts d'acord amb el règim transitori que preveu la Llei 4/2008, de 24 d'abril, del llibre tercer del Codi civil de Catalunya (DOGC núm. 5123, de 2.5.2008).
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir la persona sol·licitant perquè aporti la documentació escaient
11.9 L'òrgan instructor pot demanar a les entitats sol·licitants que aportin la documentació complementària que consideri necessària per acreditar les dades que figuren a la sol·licitud.
11.10 S'entén que les entitats interessades desisteixen de la sol·licitud si no presenten la documentació que preveuen els apartats anteriors, si escau, dins el termini esmentat.
11.11 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
11.12 L'òrgan instructor formularà la proposta definitiva de resolució de les subvencions un cop vistes, en tot cas, la proposta de resolució provisional, la documentació addicional presentada per les entitats beneficiàries proposades, les acceptacions i les comprovacions realitzades, si escau, i la trametrà a l'òrgan resolutori.
11.13 Comportarà el desistiment de la sol·licitud:
a) La manca de presentació de qualsevol dels documents que preveu la base 10 d'aquest annex, o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació del document d'acceptació, si s'escau, o de la documentació que es requereixi, en els termes que preveu la base 11.8 d'aquest annex.
La puntuació màxima que es pot obtenir és de 100 punts, i els criteris de valoració de les sol·licituds seran els següents.
12.1 Focus: oportunitat i/o necessitat proposada, puntuació màxima 50 punts.
Focus: grau de focalització, especificitat, especialització i diferenciació de la proposta sobre la qual es proposa sustentar el programa.
Aquí es valorarà si l'àmbit de focalització és més o menys generalista.
Per exemple, una temàtica com el turisme és molt poc específica, poc especialitzada, i gens diferencial, ja que molts territoris poden parlar del turisme com una de les seves fortaleses.
En canvi, un parc temàtic o un port marítim en un territori és una focalització molt específica perquè molt poques comarques o territoris tenen instal·lacions d'aquestes característiques que puguin sustentar un programa d'emprenedoria.
És a dir, s'ajustaria a aquesta Ordre -pel que fa al focus i a l'especialització- una proposta de programa d'emprenedoria que vulgui crear empreses emergents que apliquin tecnologia a àmbits com els indicats.
D'altra banda, una focalització en ciutats intel·ligents (smart cities), que pot venir donada per una voluntat institucional i empresarial territorial de promoure aquell camp d'activitat, tampoc és prou específica i diferencial.
Avui dia hi ha moltes ciutats al món que aposten per desenvolupar el concepte de ciutat intel·ligent des de la tecnologia, l'emprenedoria o l'empresa; en canvi, una part del concepte, com per exemple, adquisició de dades, ja pot ser una àrea prou específica i diferencial.
Palanques (i plataformes): es valorarà la concreció de les palanques i les plataformes que el programa posi a disposició dels emprenedors.
a) Grau de focalització, d'especificitat i especialització
b) Grau de diferenciació de la proposta en relació amb altres oportunitats i/o necessitats d'altres territoris
c) Grau de concreció de les palanques i les plataformes que es posen a disposició de les persones emprenedores (acords i col·laboracions)
d) Experiència de l'entitat/s sol·licitants en l'àmbit de focalització i especialització
Per exemple, un port, un jardí botànic o un parc temàtic seran oportunitats si hi ha un seguit d'acords en forma de convenis o altres tipus de col·laboracions que permetin que els emprenedors del Programa puguin utilitzar aquelles instal·lacions com a base de proves.
12.2 Pla de formació, puntuació màxima 38 punts.
Una altra manera de valorar si l'especificitat i la focalització és l'adequada és mitjançant el programa de formació.
Amb les hores estipulades en aquesta Ordre el programa formatiu hauria de poder tractar amb prou detall el mercat, les necessitats, les oportunitats i les tecnologies relacionades amb l'àmbit proposat.
Si es percep que amb les hores que fixa aquesta Ordre no es poden tractar prou bé totes aquestes qüestions, segurament és símptoma de què l'àmbit no és prou específic i de què no hi ha prou especialització.
b) Detall del contingut relacionat amb:
Les tecnologies relacionades amb l'oportunitat/necessitat
Concordança amb l'àmbit de focalització
12.3 Tutories, puntuació màxima 8 punts.
Concordança amb l'àmbit de focalització i especialització del programa o una experiència en acceleració i creixement empresarial
12.4 Transversalitat de gènere, puntuació màxima 4 punts.
Nombre d'accions que desenvolupa l'entitat per garantir la transversalitat de gènere al projecte.
La tipologia d'accions a desenvolupar per part de l'entitat i que es tindran en compte per a la valoració del pla de treball les recull el Manual de gestió i catàleg de serveis, que es pot consultar al catàleg de formularis i documents a la pàgina web del Departament d'Empresa i Coneixement
12.5 Es deixarà constància a l'expedient dels aspectes concrets que s'han valorat en aplicació de cada criteri i, si s'escau, de la relació entre la puntuació obtinguda i l'import de subvenció.
12.6 La puntuació mínima que s'ha d'assolir per poder obtenir la concessió de la subvenció sol·licitada l'establirà la Comissió d'avaluació.
13.1 L'òrgan concedent que ha de dictar la resolució de concessió és el/la secretari/ària d'Empresa i Competitivitat.
13.2 El termini màxim per dictar la resolució i notificar-la serà de 6 mesos a comptar des de l'endemà de la data de publicació de la convocatòria.
13.3 La resolució ha de ser degudament motivada i ha d'incloure, com a mínim, la identificació de l'entitat o entitats sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat.
El pagament de la subvenció es tramitarà d'acord amb la base 16.1 d'aquest annex 1.
13.4 La resolució es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
13.5 Contra la resolució de concessió i/o de denegació de les subvencions, que no exhaureix la via administrativa, es pot presentar recurs d'alçada davant el/la conseller/a d'Empresa i Coneixement en el termini d'un mes, a comptar des de l'endemà de la notificació de la resolució, segons el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.10.2015), i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
13.6 En cas que l'òrgan competent no dicti i notifiqui la resolució en el termini de 6 mesos, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, del 3 d'agost, abans esmentada.
D'acord amb els articles 18 i 20 de la Llei 38/2003, de 17 de novembre, general de subvencions (BOE núm. 276, de 18.11.2003), i amb l'article 5.4 de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013), la Base de dades nacional de subvenciones (BDNS) operarà com a mitjà electrònic per complir les obligacions de publicitat de les subvencions concedides, i haurà d'incloure les dades a les quals es refereix l'article 20.8.b) de la Llei 38/2003, de 17 de novembre, general de subvencions (BOE núm. 276, de 18.11.2003).
D'acord amb l'article 15 de Llei 19/2014, de 29 de desembre, esmentada, la informació relativa a les subvencions i els ajuts públics concedits, amb indicació de l'import, l'objecte i els beneficiaris, s'ha de publicar a la seu electrònica i al lloc web del Departament d'Empresa i Coneixement ( http://empresa.gencat.cat ).
En el supòsit d'actuacions cofinançades pel Fons Social Europeu (FSE), i d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre de 2013 (DOUE núm. 347, de 20.12.2013), s'informa que la llista de beneficiaris es publicarà en un portal d'Internet únic, amb les dades de les operacions cofinançades.
Les entitats beneficiàries no poden subcontractar amb tercers l'execució de cap de les actuacions que se'ls adjudiqui.
A aquests efectes, la contractació del personal no es considera subcontractació si és contractació directa o són d'autònoms.
16.1 El pagament de la subvenció es tramita mitjançant una bestreta del 80% de l'import atorgat, a partir de la seva concessió, per a la qual no s'exigeixen garanties.
El pagament del 20% que resta s'ha de tramitar un cop l'activitat subvencionada es justifiqui degudament, d'acord amb el que estableix la base 18 l'annex 1 d'aquesta Ordre, i que el Servei d'Emprenedoria emeti l'informe favorable que acrediti la realització de l'activitat, el compliment de la finalitat que determina la concessió de la subvenció i la justificació de l'execució de la subvenció atorgada.
Els pagaments s'efectuaran d'acord amb el que s'ha exposat i d'acord amb les disponibilitats de la Tresoreria de la Generalitat de Catalunya.
16.2 Prèviament al reconeixement de l'obligació de cadascun dels pagaments, l'òrgan instructor comprovarà d'ofici si l'entitat beneficiària està al corrent de les obligacions tributàries i amb la Seguretat Social.
La signatura de la sol·licitud de la subvenció implica l'autorització per fer-ne la comprovació.
Comunicació de canvis, revisió i variacions en la destinació de la subvenció
17.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
17.2 D'acord amb l'article 19.4 de l'esmentada Llei 38/2003, de 17 de novembre, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes que estableixi la normativa reguladora de la subvenció.
17.3 L'entitat beneficiària té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent d'acord amb l'article 95.e) de l'esmentat Decret legislatiu 3/2002, de 24 de desembre (DOGC núm. 3791a de 31.12.2002).
17.4 Qualsevol canvi en relació amb el personal adscrit al programa i a la seva dedicació s'ha de comunicar mitjançant un escrit motivat a l'òrgan instructor.
Si el canvi suposa la incorporació de nou personal, així com el cessament de persones incloses a la llista presentada, l'ha d'autoritzar l'òrgan concedent, amb la sol·licitud prèvia de l'entitat beneficiària.
L'escrit de sol·licitud ha d'especificar el percentatge de dedicació al programa del nou personal tècnic i s'ha d'adjuntar el seu curriculum vitae d'aquest on s'acrediti el compliment dels requisits que s'estableix la base 4 de l'annex 1 d'aquesta Ordre.
17.5 Qualsevol canvi en relació amb el pla de treball aprovat s'ha de comunicar mitjançant un escrit motivat a l'òrgan instructor que, si escau, l'acceptarà.
L'acceptació es farà per mitjà de la modificació de la resolució de concessió.
La resposta a la comunicació del canvi es farà en el termini de 30 dies a comptar des de la data de presentació de l'escrit.
L'escrit s'ha de presentar segons model normalitzat que es pot consultar al catàleg de formularis i documents a la pàgina web del Departament d'Empresa i Coneixement
En qualsevol cas, aquests canvis hauran de respectar l'objecte, les condicions i la finalitat de la subvenció, així com els criteris de valoració que s'estableixen en relació amb el projecte, i en cap supòsit poden comportar una modificació substancial del projecte.
Així mateix, s'han de continuar complint els límits de la quantia de la subvenció.
En el supòsit que els canvis sol·licitats afectin els resultats d'execució que preveu la resolució, es tornarà a valorar la sol·licitud d'acord amb els criteris que estableix la base 12 de l'annex 1 d'aquesta Ordre.
Aquests canvis podran implicar una revocació de l'import atorgat a l'entitat si amb la nova puntuació la sol·licitud quedés per sota de la puntuació mínima necessària segons la base 11.4.1 d'aquest annex 1.
17.6 Els canvis no comunicats o que no siguin acceptats poden donar lloc a la revocació total o parcial de la subvenció.
18.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions (BOE núm. 276, de 18.11.2003); amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791a de 31.12.2002), i amb l'Ordre ECO/172/2015, de 3 de juny, sobre les formes de justificació de subvencions (DOGC núm. 6890 d'11.6.2015).
En els supòsits de cofinançament pel Fons Social Europeu la documentació justificativa ha de complir els requisits que determinen les normes reguladores de les despeses subvencionables pel Fons Social Europeu durant el període de programació de 2014-2020.
18.2 Un cop finalitzades les actuacions, les entitats beneficiàries hauran de presentar la justificació de la subvenció mitjançant un compte justificatiu amb aportació de justificants de despeses.
El compte justificatiu ha d'acreditar la realització de les actuacions subvencionades, així com les despeses generades per les accions esmentades i l'aplicació dels fons percebuts.
Les entitats beneficiàries de les subvencions resten obligades a realitzar-ne la justificació davant el Servei d'Emprenedoria en el termini de dos mesos, comptats des de la finalització del pla de treball aprovat.
La presentació es realitzarà per mitjà de l'EACAT en el cas d'entitats públiques, i per mitjà del Canal Empresa en el cas de la resta d'entitats, excepte la documentació que s'especifica a continuació:
S'hauran d'aportar de forma presencial/via registre els originals, degudament estampillats, o còpies compulsades d'aquests originals, de tots els documents justificatius de les despeses, i també originals o còpies compulsades d'aquests originals, dels comprovants de pagament (els comprovants de pagament no s'estampillen).
En cas que es presenti la documentació original, i l'entitat no tingui competència per compulsar, a més d'aquesta documentació s'haurà de presentar una fotocòpia de cada original per fer-ne la compulsa corresponent.
Els justificants originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o el percentatge que s'imputa.
No se segellaran els justificants de les despeses de personal en nòmina de l'entitat beneficiària imputades mitjançant hores de dedicació i cost/hora (nòmines i TC), ni les factures electròniques.
El compte justificatiu inclourà la documentació següent:
18.2.1 Memòria tècnica justificativa del pla de treball executat d'acord amb el model normalitzat, amb indicació de cadascuna de les activitats realitzades i dels resultats respectius obtinguts, i la llista de persones destinatàries, que caldrà presentar signada digitalment segons model normalitzat que es pot consultar al catàleg de formularis i documents, a la pàgina web del Departament d'Empresa i Coneixement:
18.2.2 Memòria econòmica justificativa del cost de les activitats realitzades amb una llista classificada de totes les despeses directes subvencionables relacionades amb el desenvolupament de l'acció, d'acord amb l'estructura de costos que s'estableix, segons model normalitzat amb identificació del creditor, el document (factura o nòmina), l'import, la data d'emissió, la data de pagament i la forma de pagament segons model normalitzat que es pot consultar al catàleg de formularis i documents a la pàgina web del Departament d'Empresa i Coneixement
La llista de despeses ha d'anar acompanyada de les factures o els documents de valor probatori equivalent, amb validesa jurídica en el tràfic mercantil o amb eficàcia administrativa.
Les despeses s'han de pagar abans de la data de justificació econòmica.
a) Justificació de les despeses directes de personal propi.
Criteri d'imputació: l'import a imputar es calcularà tenint en compte les hores realitzades segons temporalització, pel cost per hora de cada persona treballadora.
El cost laboral es calcularà en funció del cost salarial, la Seguretat Social a càrrec de l'empresa i les hores anuals segons contracte o conveni.
Es considerarà cost salarial el salari base brut -que inclou les pagues extraordinàries-, més els complements salarials que es trobin fixats al conveni col·lectiu o al contracte de la persona treballadora (llevat de les hores extraordinàries i els pagaments per beneficis).
La resta de conceptes que integren la nòmina no són subvencionables tal com estableix la base 9.3, Despeses no subvencionables, de l'annex 1 d'aquesta Ordre.
El cost/hora així obtingut, multiplicat pel total d'hores justificades en la temporalització horària per tasca desenvolupada per actuació i persona treballadora permetrà calcular l'import de despeses a imputar/justificar.
Documents que s'han d'adjuntar:
Original de les nòmines del període d'execució de l'actuació.
Documentació de la Seguretat Social, (TC1 i TC2) a càrrec de l'empresa, del personal que participa en les accions o els programes.
El TC2 s'ha d'aportar en document original.
Es presentaran, a més, els comprovants acreditatius del pagament de les nòmines.
En el supòsit de justificar despeses de personal en nòmina, en el cas de les administracions públiques, document de designació formal del personal imputat al projecte (funcionari o laboral).
Una temporalització mensual de les hores realitzades pel personal directe en nòmina segons model normalitzat que estarà a disposició de les entitats a la pàgina web del Departament d'Empresa i Coneixement
En aquesta temporalització s'hi farà constar la descripció de les tasques desenvolupades i l'ha de signar l'entitat beneficiària i el treballador/a.
S'admet que aquesta temporalització mensual sigui el resum de la temporalització diària o setmanal, la qual quedarà a disposició dels òrgans de control corresponents.
Resum de nòmines per cada treballador/a amb el càlcul del cost/hora del personal directe imputat al projecte, segons model normalitzat.
Model 111 de l'IRPF original amb els comprovants de pagament corresponents.
Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, per tal de facilitar el seguiment de la pista d'auditoria.
b) Justificació de les despeses de personal extern.
Original de les factures o els documents de valor probatori equivalents en el tràfic jurídic mercantil, o amb eficàcia administrativa, amb les actuacions desglossades i identificades, incorporats a la llista a la qual fa referència la base 18.2.2 d'aquest annex 1.
c) Justificació de la resta de despeses directes.
Les despeses de lloguer d'aules i equipaments es justificaran mitjançant les corresponents factures de proveïdors.
La seva imputació es farà d'acord amb el temps d'utilització i l'espai utilitzat en el cas de locals, o bé persones usuàries en el cas d'equipaments.
La persona, l'entitat o l'empresa beneficiària ha de disposar dels documents justificatius següents:
Contracte de lloguer per a la verificació de les condicions firmades.
Extracte bancari o els rebuts acreditatius del pagament.
Detall dels càlculs efectuats per a la determinació de la despesa imputable.
Si el lloguer fa referència a locals, també s'ha de disposar de:
En relació a l'IVA, del model trimestral 303 i del model anual 390.
En relació a l'IRPF, del model trimestral 115 i del model anual 180.
Si hi ha exempció pel que fa a l'IVA, caldrà disposar del document d'Hisenda que així ho acrediti.
Igualment si es dóna el cas de no tenir obligació de fer les retencions de l'IRPF.
Tota aquesta documentació restarà a disposició de l'Administració per a accions de verificació i control.
IVA, serà subvencionable l'import de l'IVA efectivament suportat i no recuperable.
Les entitats beneficiàries hauran de declarar la situació en què es troben respecte a aquest impost.
En cas que estiguin subjectes a règim de prorrata general o especial, només es podran imputar el percentatge que legalment els correspon.
Caldrà presentar, per a la justificació de la resta de despeses directes, els documents següents:
Original de les factures o els documents de valor probatori equivalents en el tràfic jurídic mercantil, o amb eficàcia administrativa, incorporats a la llista a la qual fa referència la base 18.2.2 de l'annex 1 d'aquesta Ordre.
Les factures, completes o simplificades, han de complir els requisits que estableix el Reglament pel qual es regulen les obligacions de facturació, aprovat pel Reial decret 1619/2012, de 30 de novembre (BOE núm. 289 d'1.12.12) La descripció de l'operació ha d'aportar informació suficient sobre el concepte i el període objecte de facturació per tal que es pugui verificar la relació de la despesa amb l'actuació objecte de la subvenció.
Si el concepte de la factura no és prou explicatiu, cal adjuntar els albarans de lliurament corresponents o altra documentació justificativa.
En tot cas, s'ha de poder verificar el preu unitari de l'operació.
En el cas que en algunes de les factures sol·licitades no hi consti l'IVA, és obligatori fer referència a la disposició normativa en virtut de la qual és d'aplicació l'exempció, d'acord amb l'article 6.1.j) del mencionat Reglament pel qual es regulen les obligacions de facturació.
En cas d'estar subjecte al règim de prorrata general l'entitat haurà d'aportar un certificat de l'Agència Tributària i/o una còpia de les declaracions anuals segons els models corresponents.
En cas d'estar subjecte al règim de prorrata especial l'entitat haurà de presentar el certificat de l'Agència Tributària i la llista de factures vinculades al projecte, i còpia del llibre de l'IVA on figurin comptabilitzades.
Documentació acreditativa (originals o còpies compulsades) del seu pagament, que ha d'indicar, a més de tot allò que estableix el Reglament esmentat pel qual es regulen, les obligacions de facturació:
La identificació del beneficiari i de qui ordena el pagament.
La persona que ordena ha de ser el beneficiari de la subvenció i ha de fer-hi constar el seu NIF i la denominació social.
El concepte pel qual s'ordena el pagament i la remissió al número o números de factura al qual correspon.
Si el document de pagament no fa referència a les factures, ha d'anar acompanyat de la documentació complementària que permeti verificar la correspondència entre despesa i pagament.
En el cas de pagament mitjançant xec nominatiu, pagaré, lletres de canvi o similars, l'entitat beneficiària ha d'aportar còpia del document i còpia de l'extracte bancari que acredita el càrrec.
No s'admeten els comprovants de pagament en efectiu quan s'incompleixin les limitacions d'aquest tipus de pagament que estableix l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i la lluita contra el frau (BOE núm. 261, de 30.10.12).
Els pagaments en efectiu s'han de justificar mitjançant rebuts signats i segellats pel proveïdor, amb indicació de la factura a la qual correspon el pagament i la seva data.
El segell del proveïdor ha d'incloure, com a mínim, el nom i el NIF.
Documentació relativa a, com a mínim, tres ofertes sol·licitades a diferents proveïdors quan l'import de la contractació d'una despesa subvencionada superi la quantitat de 18.000,00 euros.
D'acord amb l'article 31.3 de la Llei 38/2003 de 17 de novembre (BOE núm. 276, de 18.11.2003) quan l'import de la contractació d'una despesa subvencionada superi la quantitat de 18.000,00 euros en el cas de subministraments i serveis, l'entitat beneficiària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat el nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
En cas que l'elegida no hagi estat l'oferta més econòmica, s'adjuntarà un document explicatiu o una memòria que justifiqui expressament l'elecció.
d) Justificació de les despeses indirectes.
A les accions indicades als apartats 1, 2 i 3 de la base 7, per a la imputació de les despeses indirectes s'implementa l'opció de costos simplificats de tipus fix del 15%, calculat sobre les despeses directes de personal verificades correctament segons el que preveu l'article 68.1.b) del Reglament UE 1303/2013 (DOUE núm. 347, de 20.12.13).
Qualsevol correcció financera que s'apliqui sobre les despeses que serveixen de base al càlcul del tipus fix, en virtut de les verificacions i els controls que puguin efectuar-se, donarà lloc a una minoració de l'import de despeses indirectes imputat.
L'opció de tipus fix per a la imputació de les despeses indirectes és obligatòria per a totes les entitats beneficiàries de les accions concedides, durant tot el procés d'execució i liquidació, i no es pot canviar aquest sistema de justificació.
No caldrà acreditar documentalment la justificació de les despeses indirectes.
18.3 Amb l'imprès de justificació l'entitat ha d'adjuntar:
a) Una llista detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
b) Una declaració de l'entitat beneficiària segons la qual els pagaments corresponen a actuacions realitzades correctament i justificades mitjançant factures pagades o altres documents comptables de valor probatori equivalent.
En el cas que s'hagin complert tant l'objecte i la finalitat de la subvenció com la despesa mínima que estableix la base 5 de l'annex 1 d'aquesta Ordre, però la desviació hagi estat superior al 40%, es tramitarà el pagament de la subvenció per l'import efectivament justificat.
18.4 L'incompliment d'aquesta despesa mínima establerta, així com de l'objecte i la finalitat de la subvenció, comportarà la revocació total de la subvenció atorgada.
Verificació de les accions subvencionables
19.1 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
Per a la verificació de la memòria tècnica justificativa el Servei d'Emprenedoria podrà requerir les entitats beneficiàries, tenint en compte els informes de les vistes in situ i/o mitjançant procediment de mostreig, l'enviament dels documents justificatius de les activitats desenvolupades que acreditin l'execució correcta de les accions que les entitats han de conservar, i que són, d'acord amb els models del Manual de gestió i catàleg de serveis que estaran a disposició de les entitats a la pàgina web del Departament d'Empresa i Coneixement ( http://empresa.gencat.cat/ca/treb_canals_interns/emo_formularis_documents/treb_impresos_departament/ ) els següents:
a) Fulls de seguiment de les persones participants degudament signats per la persona tècnica i la persona beneficiària, i datats dins el període elegible.
b) Llistes d'assistència a les accions de formació degudament signades per les persones beneficiàries i la persona formadora, i datades dins el període elegible.
c) Fulls de tutoria dels projectes emprenedors degudament signats pels tutors i les persones beneficiàries, i datats dins el període elegible.
El nombre de fulls de seguiment està necessàriament relacionat amb el nombre de persones destinatàries declarat al pla de treball executat de la memòria tècnica.
De la mateixa manera, hi haurà tantes llistes d'assistència com sessions de formació s'hagin desenvolupat i constin com a realitzades segons el pla de treball executat; i tants fulls de tutoria com projectes tutoritzats segons el pla de treball executat.
Tenen per objecte comprovar la realització efectiva de l'acció subvencionada i/o el compliment de les obligacions dels beneficiaris.
Les verificacions sobre el terreny es podran efectuar, si s'escau, durant la realització de l'acció subvencionada.
19.2 Les persones beneficiàries de les subvencions s'han de sotmetre a les actuacions de verificació administrativa i sobre el terreny que pugui realitzar el Servei d'Emprenedoria.
L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada per la subvenció.
Les entitats beneficiàries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
21.1 Són causes de revocació les que preveuen els articles 92 bis i 99 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya (DOGC núm. 3791a, de 31.12.2002), i l'article 37 de la Llei 38/2003, de 17 de novembre, general de subvencions (BOE núm. 276, de 18.11.2003).
21.2 L'incompliment de la justificació de l'import elegible aprovat, així com de l'objecte i la finalitat de la subvenció, comportarà la revocació parcial o total de la subvenció atorgada.
21.3 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions (BOE núm. 276, de 18.11.2003).
21.4 Una vegada justificada la realització de les accions subvencionables (memòria tècnica i documentació justificativa), i revisada la justificació de les despeses (memòria econòmica i documentació justificativa), el Departament d'Empresa i Coneixement tornarà a calcular la subvenció i podrà minorar la quantia atorgada inicialment, si escau, per ajustar-la a l'execució de les accions i a les despeses elegibles justificades correctament.
21.5.1 En el supòsit d'incompliment parcial o total de les entitats en la realització de les accions que estableix aquesta Ordre, la subvenció atorgada es podrà reduir en els casos següents:
a) Que el nombre de persones ateses sigui inferior a les aprovades (segons el criteri C1).
b) Que el nombre d'hores de formació realitzades sigui inferior a les aprovades (segons el criteri C2).
c) Que el nombre d'hores de tutoria realitzades sigui inferior a les aprovades (segons el criteri C2)
La quantia final de la subvenció estarà condicionada al percentatge de justificació correcte verificat, i es permetrà una reducció inferior al 20% previst sense cap minoració de les accions incloses al pla de treball.
El càlcul dels percentatges d'assoliment per a cada supòsit s'especifica a continuació:
Als efectes d'aquesta Ordre el nombre de persones ateses és el nombre de persones destinatàries que participen com a mínim en un 70% de les hores de l'itinerari aprovat, tant en accions de formació com en accions de tutoria.
Nombre de persones destinatàries aprovades ateses
L'import de la revocació (RC1) es calcularà segons el quadre següent, i s'aplicarà a l'import total atorgat a l'entitat o l'agrupació d'entitats.
Nombre de persones destinatàries
21.5.3 Nombre d'hores de formació (C2).
Nombre d'hores de formació realitzades
Nombre d'hores de formació aprovades
L'import de la revocació (C2) estarà condicionada al percentatge de justificació correcte verificat, serà proporcional al nombre d'hores no realitzades, i s'aplicarà directament sobre el pressupost de formació aprovat a l'entitat o l'agrupació d'entitats.
RC2= (100 - C2) X import formació aprovat
21.5.4 Nombre d'hores de tutoria realitzades(C3).
Nombre d'hores de tutories realitzades
L'import de la revocació (C3) estarà condicionada al percentatge de justificació correcte verificat, serà proporcional al nombre d'hores no realitzades, i s'aplicarà directament sobre el pressupost de tutoria aprovat a l'entitat o l'agrupació d'entitats.
La quantitat final a revocar serà la corresponent en l'aplicar la mitjana de RC1, RC2 i RC3.
S'aplicarà una minoració de la subvenció i s'iniciarà el procediment de revocació parcial en el cas que s'hagi complert amb la despesa mínima que estableix la base 5.2 de l'annex 1 d'aquesta Ordre però no s'arribi a l'import elegible atorgat.
L'incompliment d'aquesta despesa mínima establerta, així com de l'objecte i la finalitat de la subvenció, comportarà la revocació total de la subvenció atorgada.
21.7 La quantia final a revocar de la subvenció estarà condicionada a la justificació i la verificació administrativa correctes segons el que estableixen l'apartat anterior i les bases 18 i 19 de l'annex 1 d'aquesta Ordre.
La quantitat final a revocar serà la de major import entre la justificació tècnica i la justificació econòmica.
22.1 Les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat, segons model normalitzat, que es pot consultar al catàleg de formularis i documents, a la pàgina web del Departament d'Empresa i Coneixement:
http://empresa.gencat.cat/ca/treb_canals_interns/emo_formularis_documents/treb_impresos_departament/, dirigit a l'òrgan competent per resoldre.
I, a aquest efecte, l'òrgan que va concedir la subvenció dictarà la resolució corresponent.
Els/les beneficiaris/àries hauran de retornar la quantitat indegudament percebuda més els interessos de demora que corresponguin.
22.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
A aquest efecte, l'òrgan que va concedir la subvenció dictarà la resolució corresponent.
Règim de compatibilitat dels ajuts
23.1 Les subvencions regulades en aquestes bases són compatibles amb altres ajuts, subvencions i ingressos per a la mateixa finalitat procedents de d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
23.2 L'import de les subvencions concedides en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per l'entitat beneficiària.
24.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791a, de 31.12.2002), en tot el que no s'hi oposi.
24.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció hauran d'instar l'inici del procediment sancionador, d'acord amb el que disposen la secció cinquena del capítol 9 de l'esmentat Text refós de la Llei de finances públiques de Catalunya, i la Llei 38/2003, de 17 de novembre, general de subvencions (BOE núm. 276, de 18.11.2003).
El procediment sancionador es pot tramitar sens perjudici de la revocació eventual de la subvenció concedida.
Publicitat de les subvencions per part de l'entitat beneficiària
25.1 El beneficiari de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions (BOE núm. 276 de 18.11.2003).
25.2 Les mesures de publicitat que han d'adoptar les persones beneficiàries de les subvencions són les següents:
Incloure els logotips del Departament d'Empresa i Coneixement i de Catalunya Emprèn, accessibles al Programa d'identificació visual (PIV) editat a la pàgina web http://www.gencat.cat/piv/descarregues/dptEmpresa/03_14_dpt_empresa.html, als elements informatius i de difusió de l'activitat objecte de la subvenció.
Incloure l'emblema de la Unió, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
A més cal incloure la llegenda "Amb el suport del Departament d'Empresa i Coneixement i el cofinançament del FSE" en cartells, plaques commemoratives, materials impresos, mitjans electrònics o audiovisuals, o esments als mitjans de comunicació.
25.3 L'entitat beneficiària ha d'adoptar, a més, les mesures de publicitat i informació següents relatives al cofinançament de l'FSE:
Durant la realització de l'operació ha d'informar el públic del cofinançament de l'actuació al seu espai web, si en disposa, i mitjançant un cartell visible per al públic de mida A3 com a mínim.
Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm. 821/2014, de 28 de juliol, de la Comissió (DOUE núm. 223, de 29.7.2014).
S'ha d'assegurar que les persones destinatàries de l'actuació han estat informades del cofinançament del Fons Social Europeu.
Concretament, es farà constar el cofinançament del Fons Social Europeu en qualsevol document que es lliuri als participants o que formi part de l'expedient de l'actuació cofinançada, per exemple, els fulls de seguiment, les llistes d'assistència, els contractes, l'anunci de l'aula, etc.
26.1 Són obligacions generals de les persones beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Coneixement, mitjançant el Servei d'Emprenedoria, en la forma i el termini que estableix la base que regula la justificació de les subvencions (base 18 d'aquest annex 1).
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses que han de cobrir l'import finançat; i el compliment de la finalitat per a la qual s'ha concedit la subvenció.
Si la subvenció consisteix en un percentatge del cost de l'activitat o la inversió, s'ha d'acreditar el cost total corresponent, sens perjudici d'altres mitjans de comprovació que estableixen les bases 18 i 19 de l'annex 1 d'aquesta Ordre.
En qualsevol cas, cal justificar la totalitat de la despesa realitzada en relació amb l'objecte global o parcial, en aquest darrer cas, sempre que es pugui executar per fases o sigui susceptible d'ús o tractament diferenciat.
c) Conservar els justificants originals en format paper i electrònics, i la resta de documentació relacionada amb la subvenció atorgada durant un període mínim de cinc anys.
Si s'escau, i d'acord amb l'activitat, s'ha de conservar la documentació probatòria de la seva realització efectiva (tríptics, publicacions, material editat, ponències i altres), amb indicació expressa del compliment de les mesures de publicitat que estableix la base 25 d'aquest annex 1.
En el cas de cofinançament per part del Fons Social Europeu, s'han de conservar tots els documents justificatius de les despeses cofinançades durant un termini de tres anys comptats a partir del 31 de desembre de l'any següent a la presentació a la Comissió europea dels comptes en els quals s'hagin inclòs les despeses.
L'òrgan concedent informarà els beneficiaris de la data d'inici d'aquest termini.
Els documents s'han de conservar en forma d'original en paper o còpia compulsada de l'original o en versió electrònica de documents originals.
d) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Qualsevol canvi s'ha de notificar prèviament i per escrit a l'òrgan instructor, abans de la finalització del termini d'execució, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions que estableixen aquestes bases.
Els canvis no comunicats o que no s'hagin acceptat poden donar lloc al reintegrament total o parcial de la subvenció.
e) Sotmetre's a les actuacions de comprovació que corresponguin al Departament d'Empresa i Coneixement, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan instructor de la subvenció altres subvencions sol·licitades o concedides per a la mateixa finalitat, ajudes, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
Aquesta comunicació s'ha d'efectuar tan aviat com se sàpiga i, en tot cas, abans de la justificació de l'aplicació donada als fons percebuts.
g) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable al beneficiari en cada cas, així com aquells estats comptables i registres específics que estableixen les bases 4, 18 i 19 de l'annex 1 d'aquesta Ordre, amb la finalitat de garantir l'exercici adequat de les facultats de comprovació i control.
h) Procedir al reintegrament dels fons percebuts en el cas de revocació de la subvenció en els termes que indiquin la resolució corresponent.
i) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, i portar a terme les mesures de publicitat i comunicació d'acord amb les mesures de difusió incloses a la base 25 de l'annex 1 d'aquesta Ordre.
j) Formalitzar l'encàrrec de gestió corresponent en cas que la persona beneficiaria sigui una entitat pública i vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic (BOE núm. 276, de 16.11.2011).
k) Comunicar a l'òrgan concedent, mitjançant declaració responsable, la informació relativa a les retribucions dels seus òrgans de direcció o administració, per tal de fer-les públiques, un cop concedida la subvenció, d'acord amb l'article 15.2 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014).
l) Les entitats privades a les quals es refereixen els epígrafs a) i b) de l'article 3.4 de la Llei 19/2014, del 29 de desembre, esmentada, han de complir amb les obligacions de transparència del títol II de la mateixa Llei que els siguin aplicables.
m) No subrogar la gestió de cap aspecte de l'activitat subvencionada.
n) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció i, de l'altra, l'adequació entre els registres comptables i els documents acreditatius de les despeses derivades de la realització d'aquestes activitats amb els imports que es presentaran a cofinançament del Fons Social Europeu.
o) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
p) Informar les persones destinatàries de l'actuació que aquesta ha estat cofinançada en un 50% pel Programa operatiu 2014-2020, del Fons Social Europeu, aprovat en el marc de l'objectiu d'inversió en creixement i ocupació.
q) Acceptar la seva inclusió en la llista d'operacions per programa operatiu i per fons, publicada d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre de 2013.
r) Informar al Fons Social Europeu dels indicadors d'execució i de resultats, tan comuns com específics corresponents a la gestió de la subvenció rebuda amb l'objectiu de complir els requisits de certificació i/o justificació, en la forma i els terminis que estableixi l'òrgan instructor.
s) Les persones beneficiàries, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació -la Unitat Administradora de l'FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats per l'FSE.
t) Les entitats beneficiàries tenen l'obligació de tenir una pòlissa d'assegurances d'accidents personals i, si s'escau, de responsabilitat civil, a més de les incidències in itinere, que cobreixi cadascun dels participants en les accions durant el període d'execució del programa.
u) Complir la normativa sobre propietat intel·lectual en aquells casos en què realitzar l'activitat objecte de la subvenció suposi utilitzar qualsevol element susceptible de generar drets d'autor.
v) Complir el codi ètic que figura com a annex a aquesta Ordre, d'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014).
w) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
26.2 Les entitats beneficiàries col·laboraran amb l'Àrea d'Emprenedoria i Formació en el desenvolupament del seu pla de treball de la manera següent:
a) Contribuir a la millora dels seus serveis mitjançant el coneixement de les activitats del seu territori, i col·laborar i participar amb entitats vinculades a les activitats objecte de la subvenció del seu entorn en aspectes que puguin ser d'utilitat per a les persones emprenedores o en l'àmbit de la creació d'empreses.
b) En les tasques d'assessorament han de fomentar que les empreses creades tinguin en compte criteris de responsabilitat social, productivitat, competitivitat, defensa i protecció del medi ambient i de qualitat en els productes o els serveis que ofereixin, així com la igualtat d'oportunitats i la prevenció de riscos laborals.
c) Han de tenir en compte el dret d'accessibilitat per a les persones amb discapacitat d'acord amb la Llei 13/2014, del 30 d'octubre d'accessibilitat (DOGC núm. 6742, de 4.11.2014).
d) Difondre, en col·laboració amb l'Àrea d'Emprenedoria i Formació, els resultats que s'obtinguin de l'experiència dels plans de treball duts a terme, en especial de les necessitats de les persones emprenedores i de millora dels serveis necessaris, les eines i les metodologies per garantir la seva repercussió i el seu efecte de transmissió de coneixement.
e) Utilitzar en la seva gestió les eines que els posi al seu abast l'Àrea d'Emprenedoria i Formació.
f) Confidencialitat: tant les entitats beneficiàries com el seu personal tècnic es comprometen formalment a mantenir el secret professional, amb excepció dels tràmits requerits per l'Àrea d'Emprenedoria i Formació i altres òrgans, de totes les informacions que els siguin subministrades per les persones destinatàries dels projectes subvencionats.
g) Participació activa del personal tècnic de les entitats en les accions de coordinació que estableixi l'Àrea d'Emprenedoria i Formació.
h) Informar l'Àrea d'Emprenedoria i Formació de l'assoliment dels objectius d'execució de cadascuna de les fases del projecte, en la forma i en el termini que l'òrgan concedent estableixi.
i) Participar i contribuir en els processos de millora pel que fa a l'assignació d'objectius, recursos, desenvolupament i avaluació posterior.
j) Vehicular els programes que el Govern de la Generalitat desenvolupi en l'àmbit de l'emprenedoria.
k) D'acord amb el criteri de transferibilitat de la Xarxa Emprèn, i segons l'activitat realitzada, s'ha d'aportar el material didàctic en format digital, juntament amb la tramesa, via EACAT, Canal Empresa o per mitjà de l'adreça electrònica [EMAIL].
27.1 D'acord amb la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999, i suplement en català núm. 17, de 30.12.1999), les dades de caràcter personal que les persones interessades han de facilitar per tal d'obtenir la subvenció s'inclouen al fitxer Expedients administratius, del qual és responsable la Direcció General d'Indústria.
La finalitat és tramitar els expedients administratius relacionats amb l'àmbit competencial, i impulsar i resoldre les qüestions que siguin objecte dels expedients.
Les persones interessades poden exercir els seus drets d'accés, rectificació, cancel·lació i oposició mitjançant un escrit adreçat a la Subdirecció General de Personal, Organització i Prevenció de Riscos Laborals, passeig de Gràcia, núm. 105, 08008, Barcelona, o a l'adreça electrònica bustiaprotecciodedades.emo.
27.2 Les entitats beneficiàries han de complir amb la normativa de protecció de dades de caràcter personal adoptant i implementant les mesures de seguretat que preveu la Llei orgànica 15/1999, de 13 de desembre (BOE núm. 298, de 14.12.1999), desenvolupada pel Reial decret 1720/2007, de 21 de desembre (BOE núm. 17, de 19.1.2008).
Les persones beneficiàries establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions objecte d'aquesta Ordre.
En especial s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
28.1 L'òrgan concedent establirà els mitjans de recollida d'informació de les dades de forma estandarditzada i sistematitzada.
A més, de manera complementària, les persones beneficiàries hauran d'informar dels indicadors de realització i de resultats, que no siguin d'inserció laboral, que corresponguin a la gestió de la subvenció rebuda, amb l'objectiu de complir els requisits de certificació i/o justificació.
28.2 Les persones beneficiàries han de registrar i trametre els indicadors en els terminis que s'estableixen a continuació:
Indicadors comuns i específics d'execució (només si n'hi ha): s'ha de registrar la situació d'inici de tots els participants quan comencen l'acció, independentment que la finalitzin o no.
Aquestes dades s'han d'actualitzar mitjançant el registre, com a mínim trimestralment, fins que finalitzi l'acció.
Indicadors comuns de resultat immediats que no siguin d'inserció: s'han de registrar les quatre setmanes següents a comptar des de la data en què el participant ha finalitzat l'acció.
D'acord amb el que preveuen les bases reguladores, l'òrgan concedent té la facultat de revisar les subvencions concedides i modificar la resolució de concessió en cas que les condicions que s'han tingut en compte per a la concessió de la subvenció s'alterin o en cas d'obtenció concurrent d'altres ajuts o subvencions.
A instància de l'entitat beneficiària de la subvenció, el Servei d'Emprenedoria podrà atorgar una ampliació del termini d'execució i/o justificació, sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions (BOE núm. 236, de 2.10.2015).
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un incompliment eventual d'aquests principis
-1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, a parer seu, sigui present o pugui afectar el procediment.
Particularment s'abstindran de realitzar qualsevol acció que pugui vulnerar els principis d'igualtat d'oportunitats i de lliure concurrència.
-2 Amb caràcter general, les persones beneficiàries d'ajuts públics en l'exercici de la seva activitat assumeixen les obligacions següents:
c) Denunciar les situacions irregulars que es puguin presentar a les convocatòries de subvencions o ajuts o als processos derivats d'aquestes convocatòries.
-3 En particular, les persones beneficiàries de subvencions o ajuts públics assumeixen les obligacions següents:
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions que estableixen les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics. e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits que estableix l'apartat quart de l'article 3 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014).
-4 Efectes d'un eventual incompliment dels principis ètics i regles de conducta
En cas d'incompliment dels principis ètics i regles de conducta serà d'aplicació el règim sancionador que preveu la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014, i les sancions de l'article 84 de la mateixa norma pel que fa a beneficiaris d'ajuts públics, sens perjudici d'aquelles altres possibles conseqüències que prevegi la legislació vigent en matèria de subvencions.